

**FÜGGETLEN KÖNYVVIZSGÁLÓI JELENTÉS**

**A CyBERG Corp. Nyrt.** **részvényesei részére**

**Vélemény**

Elvégeztük a **CyBERG Corp. Nyrt**(„a Társaság”) 2020. évi összevont (konszolidált) éves beszámolójának könyvvizsgálatát, amely összevont (konszolidált) éves beszámoló a 2020. december 31-i fordulónapra készített összevont (konszolidált) mérlegből – melyben az eszközök és források egyező végösszege **1.422.550** ezer Ft, a korrigált adózott eredmény **3.213** ezer Ft veszteség -, és az ugyanezen időponttal végződő üzleti évre vonatkozó összevont (konszolidált) eredménykimutatásból, valamint a számviteli politika jelentős elemeinek összefoglalását is tartalmazó összevont (konszolidált) kiegészítő mellékletből áll.

Véleményünk szerint a mellékelt összevont (konszolidált) éves beszámoló megbízható és valós képet ad a Társaság 2020. december 31-én fennálló vagyoni és pénzügyi helyzetéről, valamint az ezen időponttal végződő üzleti évre vonatkozó jövedelmi helyzetéről a Magyarországon hatályos, a számvitelről szóló 2000. évi C. törvénnyel összhangban (a továbbiakban: „számviteli törvény”).

**A vélemény alapja**

Könyvvizsgálatunkat a Magyar Nemzeti Könyvvizsgálati Standardokkal összhangban és a könyvvizsgálatra vonatkozó – Magyarországon hatályos – törvények és egyéb jogszabályok alapján hajtottuk végre. Ezen standardok értelmében fennálló felelősségünk bővebb leírását jelentésünk „*A könyvvizsgáló összevont (konszolidált) éves beszámoló könyvvizsgálatáért való felelőssége*” szakasza tartalmazza.

Függetlenek vagyunk a társaságtól a vonatkozó, Magyarországon hatályos jogszabályokban és a Magyar Könyvvizsgálói Kamara „A könyvvizsgálói hivatás magatartási (etikai) szabályairól és a fegyelmi eljárásról szóló szabályzata”-ban, valamint az ezekben nem rendezett kérdések tekintetében a Könyvvizsgálók Nemzetközi Etikai Standardok Testülete által kiadott „Nemzetközi etikai kódex kamarai tag könyvvizsgálóknak (a nemzetközi függetlenségi standardokkal egybefoglalva)” című kézikönyvében (az IESBA Kódex-ben) foglaltak szerint, és megfelelünk az ugyanezen  normákban szereplő további etikai előírásoknak is.

Meggyőződésünk, hogy az általunk megszerzett könyvvizsgálati bizonyíték elegendő és megfelelő alapot nyújt véleményünkhöz.

**Kulcsfontosságú könyvvizsgálati kérdések**

A kulcsfontosságú könyvvizsgálati kérdések azok a kérdések, amelyek szakmai megítélésünk szerint a legjelentősebbek voltak a tárgyidőszaki éves beszámoló általunk végzett könyvvizsgálata során. Ezeket a kérdéseket az éves beszámoló egésze általunk végzett könyvvizsgálatának összefüggésében és az arra vonatkozó véleményünk kialakítása során vizsgáltuk, és ezekről a kérdésekről nem bocsátunk ki külön véleményt.

|  |  |
| --- | --- |
| **Kulcsfontosságú könyvvizsgálati kérdés** | **A kapcsolódó könyvvizsgálati eljárások a kulcsfontosságú kérdések vonatkozásában** |
| 1. A Társaság 100%-os üzletrészt szerzett a BITGAP Kft-ben 2020. május 26.i időponttal. Az üzletrészhányad ellenértékeként a Társaság zártkörű tőkeemelés során összesen 220. darab új, részvényenként 100,- Ft névértékű és 1.800,- Ft kibocsátási értékű, „A” sorozatú dematerializált törzsrészvényt bocsátott ki   Az apport előzetes értékét a Társaság által megbízott AUDIT-SERVICE Könyvszakértő, Adó- és Vezetési Tanácsadó Korlátolt Felelősségű Társaság (székhely: 1022 Budapest, Bimbó út 3., cégjegyzékszám: 01-09-078084, eljáró könyvvizsgáló: dr. Serényi Iván, nyilvántartási száma: 001030) könyvvizsgáló állapította meg.   1. Jelentős stratégiai lépéseket eszközölt, technológiai irányba történő orientálódást hajtott végre a Társaság 2020 első félévében. A franchise értékesítés helyett saját digitális platformja fejlesztésére (AnyUpp) és a technológiai szolgáltatások értékesítésére helyeződött át a hangsúly. Az AnyUpp új mobil rendelési és fizetési rendszer a felhasználói bázis gyors növekedése érdekében a saját éttermeken kívül partnercégek fizikai egységeiben is bevezetésre kerül. Az első partneri szerződés az osztrák Coffeeshop Comapny-val köttetett, azonban tulajdonosváltás miatt jelenleg az új tulajdonossal újratárgyalás alatt van. Mérlegfordulónap után 2021 januárjában született szádéknyilatkozat a Café Frei Central Europe Kft. franchise kávézólánccal az AnyUpp bevezetéséről és a kávézólánc digitális fejlesztéséről. A CYBERG menedzsmentje folyamatosan dolgozik a fizikai frontend hálózat további kiterjesztésén. 2. Háromoldalú stratégiai együttműködésről született szándéknyilatkozat a CYBERG, a BITGAP és az új digitális fizetési rendszer bevezetését tervező PayCap Zrt között. A megállapodásban a felek rögzítették, hogy CYBERG és a BITGAP erőforrásokat biztosít a PayCap fejlesztéséhez, támogatja a PayCap piacra jutását, és hogy a CYBERG kisebbségi üzletrész szerzési opciót kap meghatározott feltételek mellett. | 1. A könyvvizsgálat a Concorde MB Partners Kft. által készített cégértékelési jelentést, valamint az apport érték hitelesítését szolgáló könyvvizsgálói jelentést vizsgálta meg.   Ellenőrzésre került továbbá, hogy a törzsrészvények 1.800 Ft-os kibocsátási értéke mennyire megalapozott.   1. A társaság vezérigazgatója a könyvvizsgálat során kikérdezésre került a jövőbeni célokkal, tervekkel, vállalkozás folytatására való képességgel kapcsolódóan. A jövőbeni célokkal - tevékenység IT szektor irányú eltolódása - kapcsolatos dokumentumok is áttekintésre kerültek. 2. A szándéknyilatkozat áttekintésre került. A társaság vezérigazgatója a könyvvizsgálat során kikérdezésre került a jövőbeni célokkal, tervekkel, vállalkozás folytatására való képességgel kapcsolódóan. |

**Egyéb információk:**

A fenti módosított könyvvizsgálói jelentés kiadása szükségessé vált, mivel az Igazgató Tanács által elfogadott előző konszolidált beszámoló hibás adatokat tartalmazott.

A Közgyűlés a hibás beszámolót várhatóan nem fogja elfogadni, ezért a javított beszámolóra vonatkozó könyvvizsgálói jelentésünket elkészítettük.

**Az összevont (konszolidált) üzleti jelentés**

Az egyéb információk a **CyBERG Corp. Nyrt** 2020. évi összevont (konszolidált) üzleti jelentéséből állnak. A vezetés felelős az összevon (konszolidált) üzleti jelentésnek a számviteli törvény, illetve egyéb más jogszabály vonatkozó előírásaival összhangban történő elkészítéséért. A független könyvvizsgálói jelentésünk „Vélemény” szakaszában az összevont (konszolidált) éves beszámolóra adott véleményünk nem vonatkozik az összevont (konszolidált) üzleti jelentésre.

Az összevont (konszolidált) éves beszámoló általunk végzett könyvvizsgálatával kapcsolatban a mi felelősségünk az összevont (konszolidált) üzleti jelentés átolvasása és ennek során annak mérlegelése, hogy az összevont (konszolidált) üzleti jelentés lényegesen ellentmond-e az összevont (konszolidált) éves beszámolónak vagy a könyvvizsgálat során szerzett ismereteinknek, vagy egyébként úgy tűnik-e, hogy az lényeges hibás állítást tartalmaz. Ha az elvégzett munkánk alapján arra a következtetésre jutunk, hogy az egyéb információk lényeges hibás állítást tartalmaznak, kötelességünk erről és a hibás állítás jellegéről jelentést tenni.

A számviteli törvény alapján a mi felelősségünk továbbá annak megítélése, hogy az összevont (konszolidált) üzleti jelentés a számviteli törvény, illetve egyéb más jogszabály vonatkozó előírásaival összhangban van-e, és erről, valamint az összevont (konszolidált) üzleti jelentés és az összevont (konszolidált) éves beszámoló összhangjáról vélemény nyilvánítása.

Véleményünk szerint a **CyBERG Corp. Nyrt** 2020. évi összevont (konszolidált) üzleti jelentése minden lényeges vonatkozásban összhangban van a **CyBERG Corp. Nyrt** 2020. évi összevont (konszolidált) éves beszámolójával és a számviteli törvény vonatkozó előírásaival. Mivel egyéb más jogszabály a Társaság számára nem ír elő további követelményeket az összevont (konszolidált) üzleti jelentésre, ezért e tekintetben nem mondunk véleményt.

Az összevont (konszolidált) üzleti jelentésben más jellegű lényeges ellentmondás vagy lényeges hibás állítás sem jutott a tudomásunkra, így e tekintetben nincs jelentenivalónk.

**A vezetés és az irányítással megbízott személyek felelőssége az összevont (konszolidált) éves beszámolóért**

A vezetés felelős az összevont (konszolidált) éves beszámolónak a számviteli törvénnyel összhangban történő és a valós bemutatás követelményének megfelelő elkészítéséért, valamint az olyan belső kontrollért, amelyet a vezetés szükségesnek tart ahhoz, hogy lehetővé váljon az akár csalásból, akár hibából eredő lényeges hibás állítástól mentes összevont (konszolidált) éves beszámoló elkészítése.

Az összevont (konszolidált) éves beszámoló elkészítése során a vezetés felelős azért, hogy felmérje a Társaságnak a vállalkozás folytatására való képességét és az adott helyzetnek megfelelően közzétegye a vállalkozás folytatásával kapcsolatos információkat, valamint a vezetés felel a vállalkozás folytatásának elvén alapuló összevont (konszolidált) éves beszámoló összeállításáért. A vezetésnek a vállalkozás folytatásának elvéből kell kiindulnia, ha ennek az elvnek az érvényesülését eltérő rendelkezés nem akadályozza, illetve a vállalkozási tevékenység folytatásának ellentmondó tényező, körülmény nem áll fenn.

Az irányítással megbízott személyek felelősek a Társaság pénzügyi beszámolási folyamatának felügyeletéért.

**A könyvvizsgáló összevont (konszolidált) éves beszámoló könyvvizsgálatáért való felelőssége**

A könyvvizsgálat során célunk kellő bizonyosságot szerezni arról, hogy az összevont (konszolidált) éves beszámoló egésze nem tartalmaz akár csalásból, akár hibából eredő lényeges hibás állítást, valamint az, hogy ennek alapján a véleményünket tartalmazó független könyvvizsgálói jelentést bocsássunk ki. A kellő bizonyosság magas fokú bizonyosság, de nem garancia arra, hogy a Magyar Nemzeti Könyvvizsgálati Standardokkal összhangban elvégzett könyvvizsgálat mindig feltárja az egyébként létező lényeges hibás állítást. A hibás állítások eredhetnek csalásból vagy hibából, és lényegesnek minősülnek, ha ésszerű lehet az a várakozás, hogy ezek önmagukban vagy együttesen befolyásolhatják a felhasználók adott összevont (konszolidált) éves beszámoló alapján meghozott gazdasági döntéseit.

A Magyar Nemzeti Könyvvizsgálati Standardok szerinti könyvvizsgálat egésze során szakmai megítélést alkalmazunk, és szakmai szkepticizmust tartunk fenn.

Továbbá:

* Azonosítjuk és felmérjük az összevont (konszolidált) éves beszámoló akár csalásból, akár hibából eredő lényeges hibás állításainak a kockázatait, kialakítjuk és végrehajtjuk az ezen kockázatok kezelésére alkalmas könyvvizsgálati eljárásokat, valamint elegendő és megfelelő könyvvizsgálati bizonyítékot szerzünk a véleményünk megalapozásához. A csalásból eredő lényeges hibás állítás fel nem tárásának a kockázata nagyobb, mint a hibából eredőé, mivel a csalás magában foglalhat összejátszást, hamisítást, szándékos kihagyásokat, téves nyilatkozatokat, vagy a belső kontroll felülírását.
* Megismerjük a könyvvizsgálat szempontjából releváns belső kontrollt annak érdekében, hogy olyan könyvvizsgálati eljárásokat tervezzünk meg, amelyek az adott körülmények között megfelelőek, de nem azért, hogy a Társaság belső kontrolljának hatékonyságára vonatkozóan véleményt nyilvánítsunk.
* Értékeljük a vezetés által alkalmazott számviteli politika megfelelőségét és a vezetés által készített számviteli becslések és kapcsolódó közzétételek ésszerűségét.
* Következtetést vonunk le arról, hogy helyénvaló-e a vezetés részéről a vállalkozás folytatásának elvén alapuló összevont (konszolidált) éves beszámoló összeállítása, valamint a megszerzett könyvvizsgálati bizonyíték alapján arról, hogy fennáll-e lényeges bizonytalanság olyan eseményekkel vagy feltételekkel kapcsolatban, amelyek jelentős kétséget vethetnek fel a Társaság vállalkozás folytatására való képességét illetően. Amennyiben azt a következtetést vonjuk le, hogy lényeges bizonytalanság áll fenn, független könyvvizsgálói jelentésünkben fel kell hívnunk a figyelmet az összevont (konszolidált) éves beszámolóban lévő kapcsolódó közzétételekre, vagy ha a közzétételek e tekintetben nem megfelelőek, minősítenünk kell véleményünket. Következtetéseink a független könyvvizsgálói jelentésünk dátumáig megszerzett könyvvizsgálati bizonyítékon alapulnak. Jövőbeli események vagy feltételek azonban okozhatják azt, hogy a Társaság nem tudja a vállalkozást folytatni.
* Értékeljük az összevont (konszolidált) éves beszámoló átfogó bemutatását, felépítését és tartalmát, beleértve az összevont (konszolidált) kiegészítő mellékletben tett közzétételeket, valamint értékeljük azt is, hogy az összevont (konszolidált) éves beszámolóban teljesül-e az alapul szolgáló ügyletek és események valós bemutatása.
* Az összevont (konszolidált) éves beszámolóra vonatkozó vélemény nyilvánításához elegendő és megfelelő könyvvizsgálati bizonyítékot szerzünk a Csoporton belüli gazdálkodó egységek vagy üzleti tevékenységek pénzügyi információiról. Felelősek vagyunk a csoportaudit irányításáért, felügyeletéért és elvégzéséért. Továbbra is kizárólagos felelősséggel tartozunk a könyvvizsgálói véleményünkért.
* Az irányítással megbízott személyek tudomására hozzuk - egyéb kérdések mellett - a könyvvizsgálat tervezett hatókörét és ütemezését, a könyvvizsgálat jelentős megállapításait, beleértve a Társaság által alkalmazott belső kontrollnak a könyvvizsgálatunk során általunk azonosított jelentős hiányosságait is, ha voltak ilyenek.

Budapest, 2021. július 5.

|  |  |
| --- | --- |
| **dr. Sugár Dezső** | **Ernst Gábor** |
| ügyvezető igazgató | kamarai tag könyvvizsgáló |
| **K-E-S AUDIT Kft.** | MKVK nyilv. sz.: 007364 |
| 1054 Budapest, Báthori u. 20. 3/1. |  |
| MKVK nyilv. sz.:001587 |  |